Serra dos Carajás

La Serra dos Carajás aŭ Montaro de la Karaĵaoj en Parao, Brazilo, estas areo kie loĝis la indiĝenaj Karaĵaoj. Nun ĝi estas grava minejo de fero kiu estas transportata per fervojo.

La Serra dos Carajás situas en la Ekologia Parko Karaĵaoj, en la municipo Parauapebas, sude en la subŝtato Parao. En la montaro estas la plej granda ferminejo subĉiela de la mondo, ekspluatita nune de la entrepreno Companhia Vale do Rio Doce.

Krom feron, tiu granda provinco havas grandajn rezervejojn el mangano, kupro, oro kaj aliaj raraj mineraloj. Nun kaj la pejzaĝo kaj la demografio de la areo tute ŝanĝiĝis.

 Bibliografio 
 Newton Pereira de Rezende, Carajás: memórias da descoberta, Editora Gráfica Stamppa, 2009, 316 paĝoj.

Kategorio:Geografio de Brazilo